1. Kopienas politika attiecībā uz vidi palīdz saglabāt, aizsargāt un uzlabot vides kvalitāti; aizsargāt cilvēku veselību; apdomīgi un racionāli izmantot dabas resursus; starptautiskā līmenī veicināt pasākumus, kas risina reģionu vai pasaules mēroga vides problēmas. (Līguma 174. pants) 2. Kopienas rūpniecības politika nodrošina vajadzīgos apstākļus Kopienas rūpniecības konkurētspējai, paātrinot rūpniecības pielāgošanos strukturāliem pārveidojumiem; veicinot tādas vides veidošanu, kas labvēlīga iniciatīvai un uzņēmumu, jo īpaši mazo un vidējo uzņēmumu, attīstībai un sadarbībai; veicinot jauninājumu, pētniecības un tehnoloģijas attīstības politikas radītā rūpniecības potenciāla labāku izmantojumu. Dalībvalstis saziņā ar Komisiju savā starpā apspriežas un vajadzības gadījumā koordinē savu rīcību. Komisija var nākt klajā ar dažādiem lietišķiem ierosinājumiem, lai veicinātu šādu koordināciju. (Līguma 157. pants)

Mērķi Saistībā ar Lisabonas izaugsmes un nodarbinātības stratēģiju Eiropas Savienība ir veikusi pasākumus, lai veicinātu un attīstītu konkurētspēju un jauninājumus. Viens no pasākumiem ir izveidot Konkurētspējas un inovāciju pamatprogrammu (KIP) 2007.–2013. gadam (Lēmums Nr. 1639/2006/EK), kas cita starpā ietver programmu “Saprātīga enerģija Eiropai” (SEE) un Uzņēmējdarbības un inovāciju programmu (UIP). Vēl viens pasākums ir Marco Polo programma (Regula (EK) Nr. 1692/2006). Galvenie mērķi ir sekmēt uzņēmumu, sevišķi mazo un vidējo uzņēmumu, konkurētspēju; veicināt visu veidu jauninājumus, tostarp jauninājumus ekoloģijas jomā; veicināt energoefektivitāti un jaunus un atjaunojamus enerģijas avotus visās nozarēs, tostarp transporta nozarē. Saskaņā ar šīm Kopienas programmām Aģentūra atbild par uzdevumu izpildi attiecībā uz Kopienas atbalstu, izņemot programmu novērtēšanu, tiesību aktu uzraudzību un stratēģiskos pētījumus vai citus pasākumus, kas ir Eiropas Komisijas ekskluzīvā kompetencē.

Uzdevumi Saistībā ar to Kopienas programmu īstenošanu, ko Komisija bija deleģējusi Aģentūrai 2007. gadā, t. i., SEE I kopš 2005. gada 1. jūlija, SEE II kopš tā paša gada 26. jūlija un UIP kopš 2007. gada 1. novembra: — vadīt visus posmus konkrētos projektos, — pieņemt budžeta izpildes dokumentus un, ja Komisija ir to pilnvarojusi, veikt visas darbības, kas vajadzīgas, lai pārvaldītu Kopienas programmu un sevišķi tos pasākumus, kuri saistīti ar līgumtiesību un subsīdiju piešķiršanu, — vākt, analizēt un nodot tālāk Komisijai visu informāciju, kas vajadzīga, lai virzītu programmas īstenošanu, — saistībā ar UIP atbildēt arī par uzņēmējdarbības un jauninājumu atbalsta tīkla projektu vadību.

1. Koordinācijas komiteja Pieci Eiropas Komisijas iecelti locekļi. Komiteja pieņem Aģentūras gada darba programmu pēc tam, kad to ir apstiprinājusi Eiropas Komisija. Turklāt tā pieņem Aģentūras administratīvo budžetu un gada darbības pārskatu. 2. Direktors Ieceļ Eiropas Komisija. 3. Ārējā revīzija Revīzijas palāta. 4. Budžeta izpildes apstiprinātājiestāde Eiropas Parlaments pēc Padomes ieteikuma.

Galīgais budžets A) 137,3 (53,2) miljoni EUR (100 % no Eiropas Savienības vispārējā budžeta: 63,7 miljoni EUR paredzēti SEE, bet 73,5 miljoni EUR – UIP. Aģentūra izpilda pamatdarbības budžetu Komisijas vārdā). B) 6,9 (5,2) miljoni EUR (100 % Kopienas subsīdija) administratīvais budžets, kuru Aģentūra izpilda autonomi. Darbinieku skaits 31. decembrī 35 (16) pagaidu amata vietas paredzētas štatu sarakstā, no kurām aizņemtas 22 (16). Citas amata vietas Līgumdarbinieki: 77 (30) plānotās amata vietas, no kurām aizņemtas bija 47 (25). Kopējais darbinieku skaits 2007. gada 31. decembrī: 69 Norīkoti šādu pienākumu izpildei: pamatdarbībām: 54 (31), administrācijā: 15 (10).